Viola Adaku Onwuliri tí wọ́n bí ní ọjọ́ kejìdínlógún oṣù Kẹfà ọdún 1956, jẹ́ ọ̀jọ̀gbọ́n ìmọ̀ Biochemistry àti olóṣèlú tí ó ṣiṣẹ́ gẹ́gẹ́ bí aṣojú fún orílẹ̀-èdè Nàìjíríà sí ile.̀ òkèrè Viola jẹ̣́ àkọ́bí nínú àwọn ọmọ Ọba Eze Cletus àti Ugoeze Dorathy Oparaoji ti ìlú Amuzi, ní ìjọba ìbílẹ̀ Ahiazu Mbaise, Ìpínlẹ̀ Imo. O je ọmọ bíbí ìlú Ahiazu Mbaise ní Ìpínlẹ̀ Imo , ní orílẹ̀-èdè Nàìjíríà. Wọ́n bí Viola ní Ìpínlẹ̀ Èkó ní ọdún 1956. Ó lọ sí ilé-ẹ̀kọ́ Owerri Girls' Secondary School ṣáájú kí ó tó lọ sí ilẹ̀-èkó gíga Yunifásitì Nigeria, Nsukka níbi tí ó ti kàwé gboyè àkọ́kọ́ nínú ìmọ̀ Biochemistry. Ó tún lọ sí ilé-ẹ̀kọ́ gíga Yunifásitì Jos níbi tí ó ti gbà ìwé ẹ̀rí PGCE, àti MSc nínú ìmọ̀ ''Applied Organic Chemistry'' tí ó sì gba oyè Ọ̀mọ̀wé nínú ìmọ̀ ''Molecular Biochemistry''. Ó sì tún lọ kàwé ní ilé-ẹ̀kọ́ Howard University àti Harvard School of Public Health ní orílẹ̀-èdè Amẹ́ríkà .